कलेक्टर श्री सिंह ने लोक निर्माण विभाग, एमपीआरडीसी तथा अन्य सड़क निर्माण एजेन्सियों को निर्देश दिए है कि वे इस बात का विशेष ध्यान रखे कि सड़क निर्माण करते समय पानी की निकाली हो, ताकि खेतों में वर्षा का पानी न भर सके। उन्होने प्राकृतिक आपदा के अंतर्गत आर्थिक सहायता के लंबित प्रकरणों की समीक्षा की और लंबित प्रकरणों का शीघ्र निराकरण करने के निर्देश दिए। उन्होने मध्यप्रदेश लोक सेवा गारंटी अधिनियम के अंतर्गत ‘‘समाधान एक दिवस’’ के क्रियान्वयन की समीक्षा की। इस बैठक में मुख्य कार्यपालन अधिकारी धरमपुरी के अनुपस्थित रहने पर नाराजगी व्यक्त की तथा उनके खिलाफ कार्रवाई प्रस्तावित करने के निर्देश दिए। उन्होने डही के बी.ई.ओ. तथा बी.आर.सी. को समाधान एक दिवस के अंतर्गत प्रकरणों का निराकरण समय पर नही करने पर शोकाज नोटिस जारी करने के निर्देश दिए। उन्होने आधार सीडिंग के कार्य की प्रगति की समीक्षा की और आधार सीडिंग का कार्य संतोषप्रद नही पाये जाने पर खाद्य निरीक्षकों तथा सहकारिता विभाग के मैदानी अमले की 3-3 वेतनवृद्धि रोकने के लिए शोकाज नोटिस जारी करने के निर्देश दिये। उन्होने विभिन्न विभागों में आगामी 6 माह में सेवानिवृत्त होने वाले कर्मचारियों के पेंशन प्रकरणों की जानकारी ली और अधिकारियों को आवश्यक निर्देश दिये।